Lori Lightfoot

Lori Elaine Lightfoot (lahir pada 4 Ogos 1962) adalah seorang peguam dan ahli siasah Amerika Syarikat. Beliau merupakan Datuk Bandar Chicago ke-56 sejak dipilih dalam pilihan raya pada 2 April 2019. Lightfoot juga adalah wanita Afrika-Amerika pertama dan individu LGBT pertama yang terpilih untuk jawatan tersebut.

Kehidupan awal 
Lightfoot dilahirkan di Massillon, Ohio. Beliau melanjutkan pelajaran di Universiti Michigan, Ann Arbor dan Universiti Chicago. Beliau pernah bekerja untuk ahli Kongres Ralph Regula dan Barbara Mikulski.

Kerjaya undang-undang 
Lightfoot mempunyai beberapa pekerjaan berbeza semasa bekerja untuk pemerintah di Chicago.Beliau pernah menjadi Ketua Kakitangan dan Peguan Am Pejabat Pengurusan dan Perhubungan Kecemasan Chicago (OEMC). Beliau juga pernah menjadi Timbalan Pertama di Jabatan Perkhidmatan Pemerolehan Chicago. Lightfoot adalah Presiden Lembaga Polis Chicago dan Ketua Pasukan Petugas Kebertanggungjawaban Polis Chicago.

Sebagai seorang peguam, beliau juga pernah bekerja untuk Rakan Kongsi Ekuiti Kanan di Kumpulan Penyelesaian Litigasi & Konflik di Mayer Brown LLP.

Datuk Bandar Chicago

Kempen 
Pada 10 Mei 2018, Lori Lightfoot mengumumkan pencalonannya untuk Datuk Bandar Chicago dalam pilihan raya datuk bandar 2019. Lightfoot merupakan calon lesbian terbuka pertama dalam sejarah Chicago. Beliau bersama-sama dengan Toni Preckwinkle, mara ke pemilihan akhir pada 2 April. Beberapa aktivis menentangnya menjadi datuk bandar kerana beliau bekerja bersama dengan polis.

Pada 2 April 2019, Lori Lightfoot memenangi pilihan raya tersebut, menjadi wanita Afrika-Amerika dan individu lesbian terbuka pertama yang terpilih menjadi datuk bandar Chicago. Beliau mendapat 77% undi manakala Preckwinkle memperoleh 23%.

Tempoh 
Lightfoot memegang jawatan pada 20 Mei 2019. Beberapa hari kemudian, Lightfoot memilih Tom Tunney sebagai Naib Datuk Bandar. Orang ramai terus membantahnya, terutama semasa gerakan Black Lives Matter menjadi lebih besar setelah George Floyd terbunuh.

Kehidupan peribadi 
Lightfoot menetap di kejiranan Logan Square di North Side, Chicago dan berkahwin dengan Amy Eshleman. Mereka mempunyai anak perempuan angkat bernama Vivian yang berusia sebelas tahun ketika Lightfoot terpilih.

Rujukan 

Lesbian
Peguam Amerika Syarikat
Orang hidup
Kelahiran 1962